**Құдайға қанша беруім керек?**

**екіншісі**

***«Мынадай адам шынымен бақытты:***

***Ол құдайсыздар кеңесіне бармайды,***

***Күнәкарлар жолымен де жүрмейді,***

***Мазақтаушылармен бірге отырмайды.***

***2Қайта, ол Жаратқанның тәліміне қуанады,***

***Күні-түні сол туралы ойланады.»***

***(Забур 1:1-2)***

Содан соң ол мені үйіне шақыруының шын себебін айтты. Мен сол кезде Донның бағушысы болған едім, ал біздің қауымымызда жас балалары бар көптеген жас жұбайлар қаржы жағынан қиналып жүрді, сондықтан қауымға оңдық беру олардың басты мақсаты болған жоқ. Сол кезде Дон: "Мен сізден біздің қауымды бір жыл бойы табысының оннан бір бөлігін беруге шақырғаныңызды қалаймын. Егер бір жыл өткеннен кейін, Құдай оларды бұл үшін мүлдем жарылқамағанын шын айта алатын болса, мен өзім әрқайсысына 1000 доллар беремін» деді.

Мұндай ұсыныспен ұтылып қалу мүмкін емес сияқты болып көрінді, сондықтан, мен бұл ұсыныспен қауыммен бөліскен соң, көптеген жұптар солай істеуге келісті. Сонымен, не болды деп ойлайсыз? Жыл соңында біз өз тәжірибемізбен бөлісу үшін кішігірім жиналыс өткіздік. Кейбіреулері: "Бұл рас! Біз бере бастаған бойда жұмыста жалақымыз көтерілді" деді. Басқалары: «Жалақымыз көтерілген жоқ, бірақ біртүрлі жағдай болды – жылдың соңында банк шотымызда тіпті артық ақша қалды, бұрын соңды ондай болған емес!» деп атап өтті. Тағы бірнешеуі: "Біздің ескі көлігіміз жыл бойы қалыпты жүрді. Мүлде бұзылмады, бұрын жөндеуге үнемі ақша жұмсайтынбыз" деп пікір білдірді. Кейбір балалы ата–аналар: «Әдетте, біз дәрігерлерге көп ақша жұмсайтынбыз, бірақ биыл балаларымыздың дені таңқаларлықтай сау болды.» деді.

Мен бұл ұсынысты үш жыл бойы жасадым, бірақ Дон Финниден 1000 долларды беруін сұраған ешкім болмады. Қауымдар Құдайдың ақшамыз бен оңдықтарымыз туралы не айтқанын еске салу арқылы бізге шынымен көмектеседі. Егер қауымдарда бұл нәрсе туралы айтылмаса, қауым емес, біз Құдайдың жарылқауларынан құр алақан қалатын едік.